  Виталий Пронин Цифровой оборудованиез пуктон-радъян ласянь трос юанъёс кылдыны быгатозы, тужгес но мӧйы адямиослэн. Калыклы та ласянь юрттон элькунамы паськыт радъямын ни. Сюлмаськытӥсь юанъёслы валэктон сётозы быдэс Россияя радъям телефон пыр, номерез таӵе: 8-800-220-20-02. Визь-кенеш сётозы дунтэк но уен-нуналэн. Оборудование басьтэмзы понна ёрмись семьяослы компенсациез висъян пумысен тыро-пыдо валэктон сётозы (+7 800) 350-37-74 номеръя. Вазиськонъёстэс кутозы нуналлы быдэ 10 часысен 22 часозь. Нош оборудованиез подключить карон ласянь юрттэт сётозы волонтёръёс: соос, дорады лыктыса, приставкаез-антеннаез пуктозы, настроить карозы. Волонтёръёс ужзэс радъяло элькунысьтымы Социальной политикая но ужъя, озьы ик Информатизацияя но связья министерствоос кичӧлтэмъя. Соин ик ӧсады йыгаськись волонтёръёсты нырысь ик возьматыны куроно нимысьтыз удостоверениоссэс но паспортсэс. Ӧтёндэс-вазиськондэс кутозы 8-800-350-37-74 номеръя. Елена Тугашова  